hotchpotch/miracl-hf-unified huggingface dataset:
जेवर
जेवर (Jewar) भारत के उत्तर प्रदेश राज्य के गौतम बुद्ध नगर ज़िले में स्थित एक नगर है।
ग्रेटर नोएडा के समीप स्थित है और नोएडा से ६० कि॰मी॰ दूर है। जेवर यमुना नदी का उत्तर पूर्व के किनारे स्थापित है। उसके निर्देशांक है २८.१३ उ॰ और ७७.५५ पु॰। यह नगर समुद्र के स्तर से १९५ मी॰ (६३९ फ़ीट) है। यहा से उत्तर की ओर 15 किमी. पर हरियाणा का बाडर हैं
मैगी जिलएनहॉल
मार्गरेट रुथ "मैगी" जिलएनहॉल () एक अमेरिकी फ़िल्म अभिनेत्री है।
यह जेक जिलएनहॉल की बहन है। यह "द डार्क नाईट" फ़िल्म में अपने किरदार रेचल डॉस के लिए ज्यादा जानी जाती है।
कैमरून डिएज़
कैमरून मिशेल डिएज़ () एक अमेरिकी फ़िल्म अभिनेत्री और मॉडल है।
बहादुरगंज, गाज़ीपुर
बहादुरगंज (Bahadurganj) भारत के उत्तर प्रदेश राज्य के गाज़ीपुर ज़िले में स्थित एक नगर है।
बहादुरगंज की स्थापना नवाब शेख मुहम्मद कासिम खान (1660-1741 ई।) कासिमाबाद के जमींदार और जहूराबाद के जागीरदार के बेटे और निज़ाम रुस्तम अली खान (1665-1739 ई।) (बनारस सुबाह के निज़ाम) के भतीजे नवाब शेख अब्दुल्ला(1685-1744 ई।) द्वारा 1742 ई । शेख अब्दुल्ला के चार बेटे थे, सबसे बड़े फज़ल अली खान (1710-1787 ई।)थे और उन्हें गाजीपुर के नवाब और मुग़ल बादशाह बहादुर शाह द्वारा और बाद में अवध के नवाब द्वारा शहरों के पास बनाया गया था। उनके दूसरे बेटे का नाम नवाब करम उलाह खान(1710-1748 ई।) के रूप में भी कुछ वर्षों तक गाजीपुर के नवाब के रूप में कार्य किया। उनके दूसरे बेटे की मृत्यु बहुत कम उम्र में (1748 ई। में) हुई थी और करम उल्ला के बेटे 'नवाब मुहम्मद आज़म अली खान'(1735-1807 ई) को नवाब बनाया गया था। लेकिन 1758 के बाद उन्हें पद से हटा दिया गया था लेकिन उन्हें अपने लिए 1 लाख रुपए (आज के भारत में अनुमानित 45 कैरोर)का जुर्माना मिला हर साल। उनके तीसरे बेटे नवाब बहादुर शाह खान थे जिनके बाद उन्होंने शहर का नाम रखा। बाद में, शेख अब्दुल्ला के वंशज दिलदारनगर कामसार में दाउदपुर के जमींदारों की मदद से शहर के बड़े जमींदार बन गए और उनके साथ अच्छे संबंध थे। वर्ष 1837 ई। में बहादुरगंज एक शहर बना। क्षेत्र के बड़े जमींदार में से एक जिन्होंने शहर के लिए बड़े काम किए थे, जमींदार अजीम खान शेख अब्दुल्ला के पोते थे। शहर के लिए अच्छा काम करने वाले कुछ लोग थे, ब्रिटिश साम्राज्य में जमींदार "नवाब खान, मजीद खान," मुहम्मद हसन खान, जमींदार रफीउल्ला खान, जमींदार काबुल खान, जमींदार जंगी खान और जमींदार नेबेद खान थे।
हव्वा
हौवा (हिब्रू : חַוָּה‎, Ḥawwāh प्राचीन हिब्रू में; 'खवा' आधुनिक इजरायली हिब्रू में; अरबी में : حواء‎) अब्राहमिक धर्मों के मिथक के अनुसार प्रथम स्त्री थी जिसे ईश्वर ने बनाया। उसके पति का नाम आदम (Adam) था।
प्रचलित व्युत्पत्ति के अनुसार हौवा का अर्थ है 'सभी मनुष्यों की माता'। ईश्वर ने हौवा की सृष्टि करके आदम को उसे पत्नी स्वरूप प्रदान किया था। वह अपने पति के अधीन रहते हुए भी आदम की भाँति पूर्ण मानव है। बाइबिल में प्रतीकात्मक ढंग से शैतान द्वारा हौवा का प्रलोभन चित्रित किया गया है। उसके अनुसार शैतान साँप का रूप धारण कर ईश्वर की आज्ञा का उल्लंघन करने के लिए हौवा को प्रेरित करता है और बाद में हौवा अपने पति को भी वैसा ही करने के लिए फुसलाती है (दे. आदम, आदि पाप)। संत पाल अपने पत्रों में शिक्षा देते हैं। कि ईसा रहस्यात्मक रूप से द्वितीय आदम हैं जो प्रथम आदम का उद्धार करते हैं। इस शिक्षा के आधार पर ईसा की माता मरियम को द्वितीय हौवा माना गया है, वह ईसा के अधीन रहकर और उनके मुक्ति कार्य में सहायक बनकर प्रथम हौवा का उद्धार करती हैं।
फॉरेस्ट गंप
फॉरेस्ट गंप 1994 में बनी अमेरिकी फ़िल्म है।
हेमचंद दासगुप्त
हेमचंद दासगुप्त (१८७८ - १९३३) भूविज्ञानी थे। इनका जन्म सन्‌ 1878 में दीनाजपुर जिले में हुआ था। जिला स्कूल से प्रारंभिक शिक्षा प्राप्त करके के उपरांत 1895 में आपने कलकत्ता प्रेसीडेंसी कालेज में प्रवेश किया। यहाँ सन्‌ 1900 में आपने एम. ए. (आनर्स) की डिगरी प्राप्त की। तीन वर्ष पश्चात्‌ आपकी नियुक्ति इसी विद्यालय में डिमोंस्ट्रेटर के पद पर हुई। धीरे धीरे उन्नति करते हुए आप इसी विद्यालय में भूविज्ञान के प्रोफेसर हो गए।
बहुत सी संस्थाओं से आपका निकट संबंध था। भारतीय विज्ञान कांग्रेस के विकास में आपने महत्वपूर्ण योग दिया। आप उसकी कार्यकारिणी के सदस्य थे तथा सन्‌ 1928 ई. में उसके भूविज्ञान विभाग के अध्यक्ष चुने गए। 'जियालौजिकल माइनिंग ऐंड मेटालरजिकल सोसाइटी ऑव इंडिया' के आप संस्थापकों में से थे तथा आपने उसके सेक्रेटरी के रूप में भी कार्य किया। कलकत्ता विश्वविद्यालय की विभिन्न संस्थाओं के भी आप सदस्य थे। इनके अतिरिक्त आप 'बंगीय साहित्य परिषद्', 'एशियाटिक सोसाइटी ऑफ बंगाल' तथा 'इंडियन एसोसिएशन फार कल्टिवेशन ऑव साइंस' के भी प्रमुख कार्यकर्ताओं में से थे। जमशेदपुर में टाटा स्टील कंपनी स्थापित करने में आपका प्रमुख हाथ था। आप ही की सम्मति से यह कंपनी जमशेदपुर में स्थापित हुई। आपका जीवन बहुत सादा था। आपका देहावसान 1 जनवरी सन्‌ 1933 को हुआ।
चिन राजवंश
चिन राजवंश () प्राचीन चीन का एक राजवंश था जिसने चीन में २२१ ईसापूर्व से २०७ ईसापूर्व तक राज किया। चिन वंश शान्शी प्रांत से उभर कर निकला और इसका नाम भी उसी प्रांत का परिवर्तित रूप है। जब चिन ने चीन पर क़ब्ज़ा करना शुरू किया तब चीन में झोऊ राजवंश का केवल नाम मात्र का नियंत्रण था और झगड़ते राज्यों का काल चल रहा था। चिन राजवंश उन्ही झगड़ते राज्यों में से एक, चिन राज्य (), से आया था। सबसे पहले चिन ने कमज़ोर झोऊ वंश को समाप्त किया और फिर बाक़ी के छह राज्यों को नष्ट कर के चीन का एकीकरण किया। शक्तिशाली होने के बावजूद चिन राजवंश बहुत कम काल तक सत्ता में रहा और उसके बाद चीन में हान राजवंश का उदय हुआ।
अपने शासनकाल में चिन राजवंश ने व्यापार बढ़ाया, कृषि में उन्नति की और सैन्य रूप से अपने साम्राज्य को सुरक्षित किया। इसमें एक बड़ा क़दम जागीरदारों को हटाना था, जिनका झोऊ ज़माने में हर किसान मोहताज होता था। इस से देश की जनता पर सम्राट का सीधा नियंत्रण हो गया जिस से उसमें बड़े काम करने की क्षमता आ गई। उन्होंने उत्तर के क़बीलियाई लोगों से लगातार आते हमलों को कम करने के लिए चीन की महान दीवार का निर्माण करवाना शुरू किया। चीनी लिपि का और विकास करवाया गया, वज़नों-मापों के लिए कड़े मानक बनवाये गए (जिस से व्यापार और बेच-ख़रीद में आसानी हो गई और विवाद कम हो गए) और मुद्रा (सिक्के और नोट) का विकास किया गया। चिन शासक न्यायवाद में विश्वास रखते थे और इस विचारधारा के अंतर्गत शासकों को अपने नागरिकों पर कड़ा नियंत्रण रखने की सीख दी जाती थी। उन्होंने पहले गए राजवंशों का नाम हमेशा के लिए मिटाने की कोशिश में प्राचीन किताबें और ग्रन्थ जलवाए और ४०० से अधिक विद्वानों को जिंदा दफ़न करवाया। इस से चीन में जो बुद्धिजीवियों का स्वतन्त्र वातावरण चल रहा था, जिसे सौ विचारधाराएँ कहा जाता है, समाप्त हो गया। इन चीज़ों से आने वाले विद्वानों में चिन के अच्छे कामों के बावजूद उन के लिए एक घृणा भी पैदा हो गई। चीन में इस घटना को 'किताब जलाना और विद्वान दफ़नाना' कहा जाता है, जिसके लिए चीनी भाषा में वाक्य 'फ़ेन शू कंग रु' () है। जब भी कोई तानाशाह विचारों और बुद्धिजीवियों को कुचलना चाहता है तो चीनी संस्कृति में इस सूत्रवाक्य का प्रयोग होता है।
चिन राजवंश की सरकार भारी-भरकम और धीमी थी लेकिन सैनिक मामलों में उन्होंने हमेशा नई तकनीकें अपनाई। फिर भी एक शक्तिशाली सेना के बावजूद भी चिन राजवंश बहुत कम समय के लिए चला। जब पहला चिन सम्राट २१० ईसापूर्व में मरा तो उसके दो मंत्रियों ने उसके बेटे को गद्दी पर यह समझकर बैठाया कि उसके ज़रिये वे स्वयं राज करेंगे। इस इरादे के बावजूद, इन दोनों में आपस में लड़ाई हो गई, जिस से वे दोनों और नया सम्राट, तीनों ही अपनी जानों से हाथ धो बैठे। राजवंश में इन कमज़ोरियों को देखकर विद्रोह भड़कने लगे और एक चू राज्य () के नेता ने सत्ता पर क़ब्ज़ा कर लिया। उसी ने फिर हान राजवंश की नीव रखी। चिन राजवंश के इतनी जल्दी डूब जाने के बाद भी उसका प्रभाव आने वाले राजवंशों पर रहा और माना जाता है कि विश्व में 'चीन' देश का नाम इसी राजवंश से पड़ा है।
1900 ग्रीष्मकालीन ओलम्पिक
"1900 ग्रीष्मकालीन ओलंपिक", जिन्हें आज आधिकारिक तौर पर "द्वितीय ओलंपियाड के खेल" के रूप में जाने जाता है की शुरआत सन १९०० में किसी भी उद्घाटन समारोह के बिना फ़्रांस के शहर पॅरिस में हुई थी। प्रतियोगिताओं की शुरुआत 14 मई को और समापन 28 अक्टूबर हुआ। एक हजार से अधिक प्रतियोगियों ने १९ विभिन्न खेलों में भाग लिया। ये खेल स्न १९०० के विश्व मेले के एक हिस्से थे।एक हज़ार से जयदा खिलाड़ियो ने १९ प्रतियोगिताओ में हिस्सा लिया। इन खेलो में महेलिओ ने भी हिस्सा लिया और शार्लट कॉपर पहली महिला ओलुंपीक चँपियन बनी। बहुत से विजेताओ को मेडल नहीं मिला उन्हे केवल कप्स और ट्रोफीस से ही संतोष करना पड़ा। कुछ विभिन्न प्रकार के खेल भी इस ओलिंपिक में खेले गये जैसे की क्रिकेट, पानी के अंदर तेराकी मोटरसाइकिल रेस आदि।
निम्नलिखित 24 देशों के 1900 ओलिंपिक खेलों के लिए प्रतियोगियों भेजा आईओसी के अनुसार,
कुछ सूत्रों के अनुसार निम्नलिखित देशों के एथलीटों ने भी भाग लिया।
स्न १९०० के ओलिंपिक खेल लोगो का ध्यान आकर्षित करने के लिए किए गये ताकि लोगो की रूचि ओलुंपीक खेलो में बढ़े। स्न १९०० के ओलिंपिक खेल आर्चरी में बहुत ही संदेह भरे थे। ट्रैक और फील्ड की घटनाओं आरसीएफ पॅरिस रेसिंग क्लब डे के घर में आयोजित की गयी ((क्राय कटेलान (ब्ज़ दे ब्लोन) स्टेडियम में)) अमेरिका में २१ में १३ पदक जीते १४०० मी और उससे क्म की रेस मे।
मेहमान देश ने ६ में से ५ पदक जीते। अनौपचारिक खेल न्‍ये और पेशेवरों के लिए आयोजित किये गये। ईस खेल को पहली बार सामील किया गया और ईसके अन्तर्गत ३ प्रितियोगिता खेली गयी १९ देशो ने ईस प्रितियोगिता में हिस्सा लिया।
इन शीर्ष दस राष्ट्रों ने 1900 खेलों में पदक जीते थे।.
1900 के ग्रीष्मकालीन ओलंपिक में भारत‎
नगर पंचायत
नगर पंचायत (Nagar Panchayat) भारत में ऐसी प्रशासनिक बस्ती को कहते हैं जो गाँव से बड़ी हो लेकिन अभी नगर के दर्जे तक नहीं पहुँची हो। इसकी तुलना में ग्राम पंचायत गाँवों की प्रशासनिक व्यवस्था को कहते हैं, इससे बड़ी नगर पालिका व नगर निगम होती हैं जो नगरों व महानगरों में होती हैं
इसमें प्राय एक अध्यक्ष व कुछ सदस्य शामिल होते हैं। सदस्यों व अध्यक्ष का निर्वाचन जनता द्वारा प्रत्यक्ष रूप ही कर लिया जाता है, बस अंतर इतना है कि अध्यक्ष सभी मतदाताओं द्वारा निर्वाचित किया जाता है व सदस्यों के निर्वाचन के लिए नगर को छोटे छोटे हिस्सों में बांट कर कुछ वार्ड बना दिये जाते हैं जिसमें प्रत्येक वार्ड का एक सदस्य होता है।
इसके अनेक उदाहरण मोजूद है। हो सकता है कि आप जहां रहते हैं वहां भी नगर पंचायत हो या आस-पास के क्षेत्र में तो निश्चित रूप से होगी ही सासनी
चिन राज्य (प्राचीन चीन)
चिन राज्य () प्राचीन चीन के झोऊ राजवंश के अंतिम भाग में बसंत और शरद काल और झगड़ते राज्यों के काल के दौरान एक रियासत थी। यह ७७८ ईसापूर्व से २०७ ईसापूर्व तक चला। उस ज़माने में सात राज्य आपस में झगड़ रहे थे जिनमें से चिन राज्य सब से शक्तिशाली राज्यों में से एक बन कर उभरा। २२१ ईसापूर्व में चिन राज्य ने पूरे चीन को अपने अधीन कर लिया और चीन में चिन राजवंश का काल आरम्भ हुआ।
चिन के शासको की सूचि "सीमा चिआन" के महान इतिहासकार के अभिलेख अनुसार, :
तंग राज्य (प्राचीन चीन)
तंग राज्य () प्राचीन चीन के झोऊ राजवंश के अंतिम भाग में बसंत और शरद काल और झगड़ते राज्यों के काल के दौरान एक रियासत थी। यह १०४६ ईसापूर्व से ४१४ ईसापूर्व तक चला। यह लू राज्य के अधीन था और आधुनिक शानदोंग प्रान्त के दक्षिण भाग में स्थित था। इसका क्षेत्र अब तंगझोऊ नामक शहरी-ज़िले में आता है। तंग राज्य को आगे चलकर युए राज्य ने हड़पकर अपने क्षेत्र में मिला लिया था। बहुत से चीनी लोग जिनका पारिवारिक नाम 'तंग' () होता है इसी क्षेत्र से होते हैं। तंग राज्य प्रसिद्ध चीनी दार्शनिक मोज़ी की जन्मभूमि भी थी।
तंगझोऊ
तंगझोऊ () चीन के शानदोंग प्रान्त का एक शहरी-ज़िला है। चीनी इतिहास के झोऊ राजवंश के बसंत और शरद काल और झगड़ते राज्यों के काल के दौरान यह तंग राज्य नाम की एक रियासत थी। सन् २००५-२००६ की जनगणना में इस ज़िले की आबादी १५,७७,८०६ थी, जिनमें से ९९% से भी ज्यादा लोग हान चीनी नस्ल के थे।
न्यायवाद (चीनी दर्शनशास्त्र)
न्यायवाद () प्राचीन चीनी इतिहास के झोऊ राजवंश के झगड़ते राज्यों के काल के सौ विचारधाराओं नामक दौर में प्रचलित एक विचारधारा थी। यह सामाजिक और राजनैतिक व्यवस्था पर केन्द्रित थी और जीवन के लक्ष्य और धार्मिक मामलों के साथ इसका ज़्यादा सरोकार नहीं था। शुरू में इस विचारधारा को उल्लेखित चिन राज्य के राजनेता शांग यांग (, ३९०-३३८ ईसापूर्व) ने किया। इसे आगे सब से अधिक विकसित हान फ़ेईज़ी (मृत्यु २३३ ईपू) और ली सी (मृत्यु २०८ ईपू) ने किया। इनके अनुसार इंसान की मूल प्रकृति स्वार्थी है और इसे कभी बदला नहीं जा सकता। इसलिए समाज को सुव्यवस्थित रखने के लिए कड़े क़ानूनों की आवश्यकता है जिन्हें सख़्ती से लागू किया जाए। न्यायवादियों के लिए राष्ट्र और राज्य का हित नागरिकों के हित से बढ़कर है। इसलिए ज़रूरी है कि राज्य सम्पन्न और शक्तिशाली हो भले नागरिकों को कितना ही मुश्किल जीवन ही क्यों न जीना पड़े।
हान फ़ेईज़ी के अनुसार किसी भी शासक को तीन तत्वों का प्रयोग करना चाहिए:
दादरी, उत्तर प्रदेश
दादरी एक शहर का नाम है गौतम बुद्ध नगर ज़िला मैं जो भारत का उत्तर प्रदेश राज्य में स्थित है। उसके निर्देशांक है २८.५७ उ॰ और ७७.५५ पु॰। यह नगर समुद्र के स्तर से २१६ मी॰ (६५९ फ़ीट) है।
केविन मैक'नेली
केविन मैक'नेली ( एक अंग्रेज़ फिल्म अभिनेता है। यह अपने किरदार जोशामे गिब्स के लिए जाने जाते है जो इन्होने "समुंदर के लुटेरे" फ़िल्म श्रंखला में निभाया है।
नेओमी हैरिस
नेओमी मेलनी हैरिस () एक अंग्रेज़ अभिनेत्री है। यह "समुंदर के लुटेरे" फ़िल्म श्रंखला में अपने किरदा र टिया डेल्मा के लिए जानी जाती है। नेओमी आगामी जेम्स बॉन्ड फ़िल्म "स्कायफ़ॉल" में भी नज़र आएंगी।
सुधा गुप्ता
डॉ सुधा गुप्ता एक हाइकुकार हैं।
इनका जन्म 18 मई 1934 को हुआ।
शिक्षा-एम. ए. हिन्दी (प्रथम श्रेणी, प्रथम पद) पी. एच. डी., डी. लिट.
हाइकु-तांका -चोका संकलन प्रकाशित : - 1 खुशबू का सफ़र 2 – लकड़ी का सपना  3- तरु देवता, पाखी पुरोहित  4 – कूकी जो पिकी 5 – चाँदी के अरघे में 6- धूप से गपशप  7 – बाबुना जो आएगी  8 - आ बैठी गीत- परी  9 - अकेला समय 10 - चुलबुली रात में  11- पानी माँगता देश  12 - कोरी माटी के दीये  13 - सात छेदवाली मैं (ताँका -संग्रह) 14 - ओक भर किरने (चोका - संग्रह))
माझी जाति
माझी जाति का तात्पर्य नाव चलाने वाले से है। मल्लाह, केवट, नाविक,निषाद इसके पर्यायवाची हैं। ये विश्वास करते हैं कि इनके पूर्वज पहले गंगा के तटों पर या वाराणसी अथवा इलाहाबाद में रहते थे। बाद में यह जाति मध्य प्रदेश के शहडोल =(((sidhi}}, रीवा, सतना, पन्ना, छतरपुर,जबलपुर और टीकमगढ़ ज़िलों में आकर बस गयी। सन 1981 की जनगणना के अनुसार मध्य प्रदेश में माझी समुदाय की कुल जनसंख्या 11,074 है। इनके बोलचाल की भाषा बुन्देली है। ये देवनागरी लिपि का उपयोग करते हैं। ये सर्वाहारी होते हैं तथा मछली, बकरा का गोश्त खाते हैं। इनका मुख्य भोजन चावल, गेहूँ, दाल, सरसों, तिली आदि महुआ के तेल से बनाते हैं। इनके गोत्र कश्यप, सनवानी, चौधरी, तेलियागाथ, कोलगाथ हैं। वर्तमान में या संपूर्ण मध्यप्रदेश में पाई जाने लगी है। अनुसूचित जनजाति को क्रमांक 29 में रखा गया है। इनमें से कुछ बिहार में भी हैं।
सिंगर( कुमार नीतीश मांझी)आने वाला है।
दादरी (बहुविकल्पी)
दादरी निम्न जगहों का नाम हो सकता है:
बीदसर
बीदसर राजस्थान में सीकर जिले की लक्ष्मणगढ़ तहसील का एक गाँव है। यह लक्ष्मणगढ़ के पूर्व में और नवलगढ़ से दूर पड़ता है। बीदसर के सीमावर्ती गाँव और कस्बे बिड़ोदी, बीदासर, मिर्जवास, डुण्डलोद और नवलगढ़ हैं। २०११ की जनगणना के अनुसार बीदसर की जनसँख्या 1547 है। बीदसर "बिदा" नामक व्यक्ति द्वारा भारत की स्वतंत्रता से पहले बसाया गया था।
बीदसर बीदासर पंचायत के अंतर्गत आता है। नेता का शीर्षक सरपंच होता है। इस गाँव में 10,11,12,13 No. वार्ड हैं।
लगभग 1500, आबादी का लगभग 80% की खेती में लगे हुए हैं। गांव कृषि पर निर्भर है। मानसून बारिश आज भी कृषि का आधार है। कई फार्मों का उपयोग हालांकि उत्स्रुत कूप सिंचाई के लिए होता है। बीदसर एक दो लेन डामर लक्ष्मणगढ़ और नवलगढ़ के लिए सड़क द्वारा जुड़ा हुआ है। नवलगढ़ रेलवे स्टेशन बीदसर से निकटतम रेलवे स्टेशन है, जो जयपुर, दिल्ली और अन्य शहरों से अच्छी तरह जुड़ा हुआ है।
गाँव पूर्ण साक्षर होने का दावा करता है एवं सारे बच्चे स्कूल जाते हैं। राजकीय माध्यमिक विद्यालय, बीदसर लक्ष्मणगढ़ के लिए जाने वाली सड़क के दाईं ओर है।
सभी ग्रामीण हिंदू धर्म का पालन करते हैं। जाट, हरिजन, ब्राह्मण गांव में रहते हैं। जाटों की प्रमुख गोत्रों में  गढ़वाल, खिचड़, पूनिया, राड़, डोटासरा, सुंडा, सियाग, कृष्णियां, सेवदा सभी उप जातियाँ हैं।
सभी ग्रामीण प्रमुख हिंदू त्योहारों को मनाते हैं। प्रमुख त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि।
शियोंगनु लोग
शियोंगनु () एक प्राचीन ख़ानाबदोश क़बीलों की जाती थी जो चीन के हान राजवंश के काल में हान साम्राज्य से उत्तर में रहती थी। इतिहास में उनका वर्णन सीमित है, इसलिए यह ठीक से ज्ञात नहीं है कि उनकी नस्ल क्या थी। अलग-अलग इतिहासकार उन्हें तुर्की, मंगोली, ईरानी, तुन्गुसी और तुषारी जातियों का बताते हैं। उनके नामों और रीति-रिवाजों के बारे में जितना पता है वह प्राचीन चीनी सूत्रों से आता है। शियोंगनु भाषा हमेशा के लिए खोई जा चुकी है। यह संभव है कि 'शियोंगनु' शब्द 'हूण' के लिए एक सजातीय शब्द हो लेकिन इसका भी कोई पक्का प्रमाण नहीं है।
प्राचीन चीनी इतिहासकारों के अनुसार तीसरी शताब्दी ईसापूर्व में उन्होंने मोदू चानयु () नामक सरदार के नेतृत्व में २०९ ईसापूर्व में एक साम्राज्य संगठित कर लिया था। दूसरी शताब्दी ईसवी में उन्होंने अपने से पहले मध्य एशिया में शासन करने वाले युएझी () लोगों को हरा डाला और स्तेपी क्षेत्र की सबसे बड़ी शक्ति बन गए। वे दक्षिणी साइबेरिया, मंगोलिया, पश्चिमी मंचूरिया, भीतरी मंगोलिया, गांसू और शिनजियांग के इलाक़ों में सक्रीय थे। उन्होंने हान राजवंश और चीन के अन्य राजवंशों के साथ काफ़ी खींचातानी करी जिसमें कभी उनका पलड़ा भारी रहता था और कभी चीन का। बीच-बीच में वे चीन के साथ व्यापार और विवाह के सम्बन्ध भी रखते थे। इनमें कुछ हान चीनी राजकुमारियों की शादियाँ शियोंगनु सरदारों से हुईं।
उल्लेखनीय सर्वसमिकाएँ
यहाँ कुछ प्रमुख गुणनफल दिये गये हैं जिनके प्रयोग से गुणनखण्ड एवं अन्य कार्यों में बहुत सुविधा होती है।त्रिपदी व्यंजक : formula_4, पूर्ण वर्ग त्रिपद कहलाता है।
इसी प्रकार,
सरल करने पर:
पदों को एकत्र करने पर:  या:
पदों को एकत्र करने पर:
गुणा करने पर: पदों को एकत्र करने के बाद:  या:
काशी (Cauchy) सर्वसमिका: पदों का समूह बनाने के बाद:
इसी प्रकार, काशी (Cauchy) सर्वसमिका: पदों का समूह बनाने के बाद:निम्नलिखित सूत्र किसी घन को दो वर्गों के अन्तर के रूप में अभिव्यक्त करता है-
ब्रह्मगुप्त सर्वसमिका
ब्रह्मगुप्त सर्वसमिका भारतीय गणितज्ञ ब्रह्मगुप्त द्वारा है। यह सर्वसमिका दो योगों का गुणनफल, जिनमें प्रत्येक गुणक स्वयं दो वर्गों का योग हो, को दो वर्गों के योग के रूप में अभिव्यक्त करती है।  उदाहरण के लिये, यह सर्वसमिका लाग्रेंज सर्वसमिका (Lagrange's identity) की विशेष स्थिति (special case) है।
ब्रह्मगुप्त ने इस सर्वसमिका को निम्नलिखित श्लोक में निबद्ध किया है-
(अनुवाद : ‘From the square of an assumed number multiplied by the गुणक , add or subtract a desired quantity and obtain the root, and place  them twice। The product of the first [pair of roots] multiplied by the गुणक increased by the product of the last [pair of roots] is the [new] greater root
ब्रह्मगुप्त सर्वसमिका का विस्तार करके २, ४, ८, १६ आदि वर्गों के लिये सर्वसमिकाएँ निकाली जा सकतीं हैं।फिस्तर ने 1967 में सिद्ध किया कि सिद्धान्ततः २ के सभी पूर्णांक घातों (2ⁿ) के लिये सर्वसमिकाएँ प्राप्त की जा सकतीं हैं।
ब्रह्मगुप्त ने उपरोक्त सर्वसमिका का उपयोग वर्ग-प्रकृति (पेल का समिकरण) हल करने के लिए किया, जो निम्नलिखित है- "x" − "Ny" = 1. Using the identity in the form
ब्रह्मगुप्त दो 'त्रिक' (triples) ("x", "y", "k") तथा ("x", "y", "k") निर्मित करते थे जो समीकरण "x" − "Ny" = "k", के हल थे। इन दो त्रिकों से वे तीसरा त्रिक निर्मित करते थे-
इस प्रकार वे समीकरण "x" − "Ny" = 1 का एक हल से आरम्भ करते हुए अनन्त हल निकाल लेते थे।
भास्कर द्वितीय ने सन ११५० में वर्गप्रकृति (पेल समीकरण) का सामान्य हल बताया था जिसे चक्रवाल विधि कहते हैं। चक्रवाल विधि भी ब्रह्मगुप्त सर्वसमिका पर ही आधारित है।
शिन राजवंश
शिन राजवंश () प्राचीन चीन का एक राजवंश था जिसने चीन में ९ ईसवी से २३ ईसवी तक के छोटे काल में राज किया। इसे राजवंश तो कहा जाता है लेकिन इसमें सम्राट सिर्फ़ एक ही था। यह हान राजवंश के काल (२०६ ईसापूर्व से २२० ईसवी) के बीच में आया। इस से पहले के हान काल को 'पश्चिमी हान राजवंश' कहा जाता है और इसके बाद के हान काल को 'पूर्वी हान राजवंश' कहा जाता है।
शीन राजवंश का इकलौता सम्राट वांग मंग () था। पश्चिमी हान की राजमाता, महारानी वांग झेंगजुन () वांग परिवार से आई थी और उसका विवाह हान राजपरिवार में हुआ था। वांग मंग उसी का भांजा था और वांग परिवार का था। उसने इस सम्बन्ध का फ़ायदा उठाया और सिंहासन हड़प लिया। सन् ९ ईसवी को उसने स्वयं को सम्राट घोषित कर दिया। वैसे तो वह एक चतुर विद्वान था लेकिन राज्य व्यवस्थित रखना उसकी क्षमता से बाहर था। एक किसानों का विद्रोह भड़क गया और विद्रोहियों ने २३ ईसवी में राजधानी चंगआन पर घेरा डाल दिया। इस झड़प में वह मारा गया और उसका शिन राजवंश वहीँ समाप्त हो गया। हान राजवंश फिर से सिंहासन पर बहाल हो गया।
कोकुर्यौ
गोगुरयेओ () एक प्राचीन कोरियाई राज्य था जो आधुनिक कोरिया, दक्षिणी मंचूरिया और रूस के प्रिमोर्स्की क्राय प्रान्त के दक्षिणी भाग पर फैला हुआ था। यह ३७ ईसापूर्व से ६६८ ईसवी तक अस्तित्व में रहा। बेकजे और सिल्ला के साथ यह 'प्राचीन कोरिया के तीन राज्यों' में से एक था। कोरियाई प्रायद्वीप में राजनैतिक प्रभाव के साथ-साथ गोगुरयेओ अपने पड़ोस के चीन और जापान के क्षेत्रों में भी दख़ल देता था।
इंडियाना जोन्स (फ़िल्म शृंखला)
इंडियाना जोन्स () एक मनोरंजन शृंखला है जो डॉ॰ हेनरी "इंडियाना" जोन्स, एक काल्पनिक पात्र, के ऐतिहासिक कार्नामों पर आधारित है।
जेरी ब्रुखिमर
जेरोम लिओन "जेरी" ब्रुखिमर () एक अमेरिकी फ़िल्म निर्माता है।
मार्क हमिल
मार्क रिचर्ड हमिल () एक अमरिकी फ़िल्म अभिनेता, निर्माता, निर्देशक व लेखक। यह "स्टार वॉर्स" फ़िल्म श्रंखला में अपने किरदार ल्युक स्कायवाकर के लिए जाने जाते हैं।
राष्ट्रीय युवा दिवस (भारत)
भारत में स्वामी विवेकानन्द की जयंती, अर्थात 12 जनवरी को प्रतिवर्ष राष्ट्रीय युवा दिवस के रूप में मनाया जाता है। संयुक्त राष्ट्र संघ के निर्णयानुसार सन् 1984 ई. को 'अन्तरराष्ट्रीय युवा वर्ष' घोषित किया गया। इसके महत्त्व का विचार करते हुए भारत सरकार ने घोषणा की कि सन 1984 से 12 जनवरी यानी स्वामी विवेकानन्द जयंती (जयन्ती) का दिन राष्ट्रीय युवा दिवस के रूप में देशभर में सर्वत्र मनाया जाए।
इस संदर्भ (सन्दर्भ) में भारत सरकार के विचार थे कि -
इस दिन देश भर के विद्यालयों एवं महाविद्यालयों में तरह-तरह के कार्यक्रम होते हैं; रैलियाँ निकाली जाती हैं; योगासन की स्पर्धा आयोजित की जाती है; पूजा-पाठ होता है; व्याख्यान होते हैं; विवेकानंद साहित्य की प्रदर्शनी लगती है।
वास्तव में स्वामी विवेकानन्द आधुनिक मानव के आदर्श प्रतिनिधि हैं। विशेषकर भारतीय युवकों के लिए स्वामी विवेकानन्द से बढ़कर दूसरा कोई नेता नहीं हो सकता। उन्होंने हमें कुछ ऐसी वस्तु दी है जो हममें अपनी उत्तराधिकार के रूप में प्राप्त परम्परा के प्रति एक प्रकार का अभिमान जगा देती है। स्वामी जी ने जो कुछ भी लिखा है वह हमारे लिए हितकर है और होना ही चाहिए तथा वह आने वाले लम्बे समय तक हमें प्रभावित करता रहेगा। प्रत्यक्ष या अप्रत्यक्ष रूप में उन्होंने वर्तमान भारत को दृढ़ रूप से प्रभावित किया है। भारत की युवा पीढ़ी स्वामी विवेकानन्द से निःसृत होने वाले ज्ञान, प्रेरणा एवं तेज के स्रोत से लाभ उठाएगी।
स्क्रीन एक्टर्स गिल्ड अवार्ड्स
स्क्रीन एक्टर्स गिल्ड अवार्ड्स () वह सम्मान है जो स्क्रीन एक्टर्स गिल्ड द्वारा अपने सदस्यों को उनके उल्लेखनिय कार्य के लिए दिया जाता है।
लूकिंग टु गेट आउट
लूकिंग टु गेट आउट () 1982 में बनी अमेरिकी फ़िल्म है जिससे एंजेलिना जोली ने छः साल की उम्र में अभिनय क्षेत्र में पदार्पण किया था।
साइबोर्ग 2
साइबोर्ग 2 () 1993 में बनी अमेरिकी विज्ञान पर आधारित काल्पनिक फ़िल्म है। यह 1989 में बनी "साइबोर्ग" का दुसरा भाग है।
जिया
जिया () 1998 में बनी मॉडल जिया मारी कैरांगी के जिवन पर आधारित फ़िल्म है जिसमें एंजेलिना जोली ने मुख्य भुमिका निभाई है।
हैकर्स (फ़िल्म)
हैकर्स () 1995 में बनी अमेरिकी थ्रीलर फ़िल्म है।
जॉर्ज वालेस
जॉर्ज वालेस () 1997 में बनी टेलिविज़न फ़िल्म है।
अरबपतियों की सूची
यह विश्व के दस सबसे धनी अरबपतियों की सूची है।
यह सूची प्रतिवर्ष ३१ मार्च तक के आंकड़ों के आधार पर तय की जाती है। यहां केवल दस सबसे धनी व्यक्तियों को ही दर्शाया जा रहा है।
३४ वीं वार्षिक फोर्ब्स अरबपति सूची, जिसमें २०९५ अरबपतियों को शामिल किया गया है जिनकी कुल सम्पति ८० खराब डॉलर है, जिसमे पिछले वर्ष की तुलना में ५८ सदस्य कम है तथा सम्पति ७०० अरब डॉलर कम है।
बेकजे
बेकजे () या पेकचे एक प्राचीन कोरियाई राज्य था जो दक्षिण-पूर्वी कोरिया में स्थित था। यह १८ ईसापूर्व से ६६० ईसवी तक अस्तित्व में रहा। गोगुरयेओ और सिल्ला के साथ यह 'प्राचीन कोरिया के तीन राज्यों' में से एक था। बेकजे राज्य की स्थापना गोगुरयेओ राज्य के संस्थापक जुमोंग () के तीसरे बेटे ओंजो () ने के थी। जैसे-जैसे तीनों राज्य कोरियाई प्रायद्वीप पर अपना प्रभाव बढ़ाते गए, बेकजे कभी गोगुरयेओ और सिला के साथ लड़ता था और कभी संधियाँ करता था।
चौथी सदी ईसवी में बेकजे की शक्ति अपने चरम पर थी और वह उत्तर में प्योंगयांग शहर तक कोरियाई प्रायद्वीप के लगभग पूरे पश्चिमी भाग पर नियंत्रण रखता था। समय के साथ यह एक समुद्री शक्ति बन गया और इसके जापान और चीन के साथ व्यापारिक और राजनैतिक सम्बन्ध थे। यह भी संभव है कि बोहाई सागर के पार इसके आधुनिक चीन के लियाओनिंग राज्य के लिओंशी क्षेत्र के कुछ इलाक़ों पर क़ब्ज़ा रहा हो, लेकिन इसपर विद्वानों में सर्वसम्मति नहीं है। इतिहासकार मानते हैं कि बेकजे तीनों राज्यों में से सब से विकसित संस्कृति रखता था। उसने कोरिया में सब से पहले साक्षरता अपनाई जब चौथी शताब्दी ईसवी में यहाँ सरकारी तौर पर चीनी भावचित्रों पर आधारित लिपि को प्रोत्साहन दिया गया। उसी समय में यहाँ बौद्ध धर्म को भी प्रोत्साहन दिया गया।
सिल्ला
सिल्ला () एक प्राचीन कोरियाई राज्य था जो पूर्वी कोरियामें स्थित था। यह ५७ ईसापूर्व से ९३५ ईसवी तक अस्तित्व में रहा और इसमें एशिया के सबसे दीर्घ समय तक चलने वाले राजवंशों में से एक था। गोगुरयेओ और बेकजे के साथ यह 'प्राचीन कोरिया के तीन राज्यों' में से एक था। सिल्ला राज्य की स्थापना राजा पार्क ह्येओकगेयोसे () ने की थी, जिन से मशहूर कोरियाई पारिवारिक नाम 'पार्क' () आरम्भ हुआ। लेकिन सिल्ला राज्य के ९९२ वर्षों के इतिहास के अधिकांश भाग में ग्येओंगजु किम () परिवार का शासन रहा। सिल्ला की स्थापना चीन की सहायता से एक छोटी सी रियासत के रूप में हुई थी, लेकिन आगे चलकर इसने बेकजे को ६६० ईसवी में और गोगुरयेओ को ६६८ में पराजित कर के कोरिया के बड़े भाग को एक शासन में संगठित कर दिया। इस राष्ट्र को 'संयुक्त सिल्ला' () कहा जाता है। लगभग हज़ार वर्षों तक चलने के बाद ९३५ ईसवी में सिल्ला राज्य बिखर गया और गोरयेओ राजवंश सत्ता में आ गया।
१९०० ग्रीष्मकालीन ओलंपिक में भारत
एथलेटिक्स मे पिरीचकारड ने भाग लिया और ५ सप्र्धा मे से २ मे दुसरा स्थान प्राप्त किया|
युएझ़ी लोग
यूइची (Yue-Tche) या युएझ़ी, युएज़ी या रुझ़ी () प्राचीन काल में मध्य एशिया में बसने वाली एक जाति थी। माना जाता है कि यह एक हिन्द-यूरोपीय लोग थे जो शायद खस लोगों से सम्बंधित रहें हों। शुरू में यह तारिम द्रोणी के पूर्व के शुष्क घास के मैदानी स्तेपी इलाक़े के वासी थे, जो आधुनिक काल में चीन के शिंजियांग और गांसू प्रान्तों में पड़ता है। समय के साथ वे मध्य एशिया के अन्य इलाक़ों, बैक्ट्रिया और भारतीय उपमहाद्वीप के उत्तरी क्षेत्रों में फैल गए। संभव है कि भारत के कुशान साम्राज्य और खस साम्राज्य  की स्थापना में भी उनका हाथ रहा हो।
मध्य एशिया तथा चीन के विस्तृत क्षेत्र में जिन खूँखार जातियों ने एक-दूसरे को हराकर राजनीतिक उथल-पुथल कर दी थी उनमें यूइची उल्लेखनीय हैं। द्वितीय शताब्दी ईसवी पूर्व में इसके हिउंग नु तथा वु सुन के साथ संघर्ष का विवरण चीनी स्रोतों में मिलता हैं। वहाँ के कई ग्रन्थों में यूवची के अन्य जातियों के साथ संघर्ष तथा अपने निवासस्थान को छोड़ पश्चिमी क्षेत्र की ओर बढने और राज्य स्थापित करने का उल्लेख हैं। इनसे मूलतया यह प्रतीत होता हैं कि लगभग ईसा पूर्व १७६ में हिउंग नु के शासक माओ तनु ने चीन सम्राट को एक संदेंश भेजा कि उसने यूवची को हटाकर तुनू हुआंग तथा कि लिएन के बीच के क्षेत्र में खदेड़ दिया हैं। यूवची पश्चिम की ओर बढते हुए साइवंग (शकों) के क्षेत्र में पहुँचे और उनको वहाँ से हटा दिया। बाद में यूवची जाति को वसुन के आक्रमण के कारण उस क्षेत्र को स्वय छोड़ना पड़ा। उसके बाद वे याहिया की और बढ़े। ई० पू० १२६ में चीनी राजदूत चांग किएन ने यूवची की जाति को अक्षु नदी के उतर में पाया। यूवची की मुख्य शाखा ने आगे चलकर पुन: शको को हराया और कपिश पर अधिकार कर लिया। इसी समय से यूवची जाति का ऐतिहासिक संबंध भारत से भी आरम्भ होता हैं। कहा जाता हैं, यूवची जाति के पाँच कबीलों में बँट गई और उनमें कुइ शुआंग अथवा कुशान- कुषाण जाति के कियुल कथफिस कजकुल कैडाफिसिज ने अन्य और जातिओं को हटाकर अपनी शक्ति संगठित की, काबुल की और यूनानीयों का अंत कर वहाँ का शासक बन बैठा।
इसके विपक्ष में कुछ विद्वान् यूइची तथा कुषाण वंश में कोई संबंध नहीं पाते। उनका कथन है कि कुषाण वास्तव में शक जाति के ही एक अंग थे और यूइची ने जब शकों को हराया तो इसी वंश के कुछ प्रमुख सरदार यूइची में मिल गए। बाद के चीनी इतिहासकारों ने इन दोनों जातियों की पृथकता नहीं समझी। कुषाणों के अतिरिक्त चार और जातियों (यवगुओं) ने यूइची आधिपत्य स्वीकार कर लिया था। वास्तव में यूइची का हिउंगनु तथा नुसुन नामक उन जातियों के साथ संघर्ष तथा एक का दूसरे के प्रति रक्तपिपासु होना कुजुल कैडफसिज़ की अपने 'सत्यधर्म प्रवर्तक' उपाधि ग्रहण करने के साथ उचित प्रतीत नहीं होता। हूणों सहित मध्य एशिया से सब जातियाँ अपनी बर्बरता के लिये प्राचीन इतिहास में प्रसिद्ध हैं। इनके विपक्ष में शक कुषाणों की धार्मिक प्रवृत्तियों तथा सहनशीलता का परिचय लेखों तथा सिक्कों से होता है। प्रसिद्ध कुषण सम्राट् कनिष्क छोटी यूइची जाति का था और उसने उत्तरी भारत पर आक्रमण किया तथा पाटलिपुत्र तक पहुँचा। यद्यपि इस शासक का साम्राज्य उत्तरी भारत में वाराणसी तक अवश्य फैला था, तथापि उसके यइची होने में संदेह है।
तुषारी लोग
तुषारी या तुख़ारी () प्राचीन काल में मध्य एशिया में स्थित तारिम द्रोणी में बसने वाली एक जाति थी। यह हिन्द-यूरोपीय भाषाएँ बोलने वाले सब से पूर्वतम लोग थे। चीनी स्रोतों के अनुसार इनका युएझ़ी लोगों से गहरा सम्बन्ध था। इनकी उत्तरी शियोंगनु लोगों से बहुत झड़पें हुई, जिसके बाद इन्होनें तारिम द्रोणी का इलाक़ा छोड़ दिया। ८०० ईसवी के बाद इस क्षेत्र में इस क्षेत्र में उइग़ुर लोग के आकर बसने पर यहाँ हिन्द-यूरोपीय भाषाएँ विलुप्त हो गई और तुर्की भाषाएँ बोली जाने लगी। अफ़्ग़ानिस्तान के तख़ार प्रांत () का नाम इसी जाति पर पड़ा है। इनका ज़िक्र संस्कृत ग्रंथों में बहुत होता है। अथर्ववेद में इन्हें शक लोगों और बैक्ट्रिया के लोगों से सम्बंधित बताया गया है। इन्हें कंबोज लोगों से भी सम्बंधित बताया गया है और कुछ स्रोतों में कुषाण भी कहा गया है। तुषारी लोग तुषारी भाषाएँ बोलते थे, जो अब विलुप्त हो चुकी हैं। इन भाषाओँ का ज्ञान कुछ पांडुलिपियों से हुआ है जिनमें से अधिकतर ब्राह्मी लिपि पर आधारित लिपि में हैं। इस से और अन्य प्रमाणों से ज़ाहिर हुआ है कि प्राचीन भारतीय संस्कृति और तुषारी संस्कृति में गहरे सम्बन्ध रहे हैं।
बाईचेंग ज़िला
बाईचेंग ज़िला () या बाई ज़िला () जनवादी गणतंत्र चीन के शिंजियांग राज्य के आक़्सू विभाग का एक ज़िला है। इसका क्षेत्रफल १५,८८९ वर्ग किमी है और सन् २००२ की जनगणना में इसकी आबादी लगभग २ लाख थी। यह ज़िला आक्सू विभाग के उत्तरी क्षेत्र में मुज़ात नदी की घाटी में तियाँ शान पर्वतों से बिलकुल दक्षिण में स्थित है।
यह ज़िला तुषारी संस्कृति और बौद्ध धर्म से सम्बंधित पाई गई गुफ़ाओं के लिए मशहूर है, जो मुज़ात नदी के किनारे स्थित हैं।
आक़्सू विभाग
आक़्सू विभाग () चीन के शिंजियांग प्रांत का एक प्रशासनिक विभाग है। इस विभाग का कुल क्षेत्रफल १,३२,५०० वर्ग किमी है। सन् २००३ की जनगणना में इस विभाग की आबादी २१.९ लाख अनुमानित की गई थी। आक़्सू विभाग की राजधानी आक़्सू शहर है।
'आक़्सू' () शब्द का अर्थ 'सफ़ेद पानी' है। स्थानीय उईग़ुर भाषा और उस से मिलती तुर्की भाषाओँ में में 'अक़' () का मतलब 'सफ़ेद' होता है और 'सू' () का अर्थ 'पानी' होता है। 'आक़्सू' में [क़|'क़' के उच्चारण]] पर ज़रा ध्यान दें - यह 'क' से मिलता-जुलता लेकिन थोड़ा सा भिन्न है।
आक़्सू विभाग तारिम द्रोणी के पश्चिमोत्तर भाग में तियाँ शान पर्वतों की दक्षिणी ढलानों पर स्थित है। इस विभाग का दक्षिणी हिस्सा टकलामकान रेगिस्तान में आता है और यहाँ पर कृषि उन्ही इलाक़ों में सम्भव है जहाँ से तारिम नदी और उसमें मिलने वाली आक़्सू नदी और मुज़ात नदी मिलती हैं।
२००३ में आक़्सू विभाग में रहने वाले २१.९ लाख लोगों में से ७१.९३% उईग़ुर जाति के, २६.६२% हान चीनी जाति के और बाक़ी अन्य जातियों के थे।
तारिम नदी
तारिम नदी () चीन के शिंजियांग प्रांत की मुख्य नदी है। इसी नदी के नाम पर महान तारिम द्रोणी का नाम पड़ा है, जो मध्य एशिया में कुनलुन पर्वतों और तियान शान पर्वतों के बीच और तिब्बत के पठार से उत्तर में स्थित है। १,३२१ किलोमीटर लम्बा यह दरिया चीन की सबसे लम्बी नदी है जो समुद्र में नहीं बहती, यानि जो एक बन्द जलसम्भर वाली नदी है। इस नदी के पानी पर उईग़ुर, स्थानीय मंगोल, इस क्षेत्र में आकर बस जाने वाले हान चीनी लोग और अन्य समुदाय निर्भर करते हैं।
नजफ़
नजफ़ (अरबी: النجف, अन्नजफ़)इराक़ का एक प्रमुख शहर है जो राजधानी बग़दाद के 160 किलोमीटर दक्षिण में बसा है। सुन्नियों के चौथे ख़लीफ़ा यानि शिया इस्लाम के पहले इमाम अली की मज़ार के यहाँ स्थित होने की वजह से ये इस्लाम तथा शिया इस्लाम का एक प्रमुख धार्मिक स्थल है। यहाँ की कब्रगाह दुनिया की सबसे बड़ी कब्रगाह मानी जाती है। यह नजफ़ प्रान्त की राजधानी है जिसकी आबादी 2008 में साढ़े पाँच लाख थी।  "अली इब्न अबि तालिब", यान अबि तालिब के बेटे अली, जिनको सुन्नी मुस्लिम चौथे ख़लीफ़ा मानते हैं और शिया प्रथम इमाम को अपने जीवन काल में ही जान का ख़तरा था। उनके पहले दो ख़लीफ़ाओं की हत्या कर दी गई थी - अपनी कब्र के साथ ऐसी ही आशंका को देखकर उन्होंने अपनी लाश को एक गुप्त स्थान पर दफ़नाने की इच्छा ज़ाहिर की थी। इस कारण सन् 661 में उनके मरने के बाद विश्वस्त लोगों ने ऊँट पर उनका शव लाद कर एक अनिश्चित स्थान पर ले गए जहाँ ऊँट बैठ गया। इसी जगह पर बिना किसी मज़ार के उनकी लाश को दफ़ना दिया गया। आठवीं सदी में जब मुस्लिम शासन की बागडोर अब्बासी ख़लीफ़ाओं के हाथ गई तो हारुन रशीद को इस स्थान के बारे में पता चला तो वहाँ एक मज़ार बना दी गई। इमाम अली मस्जिद शिया मुसलमानों के लिए करबला के बाद सबसे अधिक प्रतीकात्मक स्थल बन गया है।
सन् 2003 के बाद अमरीकी फ़ौजों की उपस्थिति की वजह से यहाँ एक महत्वपूर्ण विदेशी विरोध आन्दोलन चला जिसमें शिया विरोधियों की सक्रियता थी।
इसिक कुल
इसिक कुल () पूर्वी किर्गिज़स्तान के उत्तर तियान शान पर्वतों में स्थित एक बंद जलसम्भर वाली झील है। यह विश्व की दसवीं सबसे बड़ी झील है और कैस्पियन सागर के बाद दुनिया की दूसरी सब से बड़ी खारी झील है। किर्गिज़ भाषा में इसके नाम का अर्थ 'गरम झील' है क्योंकि बर्फ़ से ढके पहाड़ों से घिरे होने के बावजूद भी इसका पानी बर्फ़ में नहीं जम जाता। इसिक कुल का पानी खारा होने के कारण ही यह कभी नहीं जमता (नमकीन पानी ज़्यादा मुश्किल से जमता है)। किर्गिज़स्तान की सरकार ने यहाँ एक सुरक्षित प्राकृतिक उद्यान बना दिया है। इतिहासकारों को यहाँ खुदाई करते हुए एक २,५०० वर्ष पुराना शहर मिला है और इस पर अनुसन्धान जारी है।
इसिक कुल १८२ किमी लम्बी है और इसकी सब से अधिक चौड़ाई एक स्थान पर ६० किमी तक पहुँच जाती है। इसका कुल क्षेत्रफल ६,२३६ वर्ग किमी है। अगर पहाड़ी झीलें देखी जाएँ तो दक्षिण अमेरिका के बोलिविया देश की तितिकाका झील के बाद यह दूसरी सब से बड़ी पर्वतीय झील है। इसकी गहराई ६६८ मीटर (२,१९२ फ़ुट) तक जाती है और यह पहाड़ों में १,६०७ मीटर (५,२७२ फ़ुट) की ऊंचाई पर स्थित है। कुल मिलकर ११८ नदियाँ और झरने आकर इस नदी में विलय हो जाते हैं। बहुत से बंद जल्संभारों की तरह इसका पानी भी काफ़ी खारा है और इसका खारापन ०.६% मापा गया है। यह समुद्र के औसत खारेपन (जो करीब ३.५% होता है) से तो कम है लेकिन किसी झील के लिए बहुत है।
ऐंटोनोव एन-32
ऐंटोनोव एन-32 ( एक दो इंजन वाला सैन्य यातायात विमान है।
चीता (बहुविकल्पी)
चीता एक प्राणी है।
अलिज़ी
अलिज़ी जाकोटे (; जन्म २१ अगस्त १९८४) एक फ़्रांसिसी गायिका है जिसे उनके नाम अलिज़ी से जाना जाता है। उन्हें म्य्लेने फार्मर ने १९९९ में "ग्रेनेस डी स्टार" टैलेंट शो में उनकी विजेता प्रदर्शन के चलते खोज निकाला। उन्होंने संगीत उद्योग में २००० में पदार्पण किया। तब से उन्होंने अबतक चार स्टूडियो अल्बम रिलीज़ किए हैं। २००३ के अंत में उन्होंने अपने फ़्रांसिसी सह-गायक जेरेमी चैटलेन के साठ विवाह कर लिया।
कल्पसर परियोजना
गुजरात(भारत) राज्य के दक्षिणी भाग में ज्वारीय शक्ति पैदा करने तथा पीने, सिंचाई और औद्योगिक उद्देश्यों के लिए ताजा पानी की एक विशाल जलाशय की स्थापना के लिए खंभात की खाड़ी के पार कल्पसर परियोजना (Kalpasar Project) अंतर्गत एक बाँध के निर्माण की परिकल्पना की गई है। इस बाँध के ऊपर एक दस लेन सड़क का लिंक भी बनाया जाएगा जो सौराष्ट्र और दक्षिण गुजरात के बीच की दूरी को बहुत कम कर देगा।
राज्य सरकार ने एक विज्ञप्ति में कहा है कि इस परियोजना पर ५५,००० करोड़ रुपये (११.७ अरब अमरीकी डॉलर) खर्च होगा और इसके सन् २०२० तक पूरा होने की संभावना है। इस ताजे पानी की विशाल जलाशय की जल भंडारण क्षमता १६,७९१ मिलियन क्यूबिक मीटर होगी। खंभात की खाड़ी के पार ३५ कि॰मी॰ लंबा यह बाँध भावनगर में घोघा और भरूच जिले के हंसोत को आपस में जोड़ेगा, जिससे इन दोनों की बीच की दूरी २२५ कि॰मी॰ कम हो जायेगी। इस पर ५८८० मेगावाट क्षमता का एक ज्वारीय विद्युत उत्पादन घर स्थापित होगा।
दृष्टिवाद
दृष्टिवाद (Immaterialism या Subjective Idealism), पदार्थवाद का अस्वीकार है। पदार्थवाद के अनुसार ज्ञान का विषय ज्ञाता से स्वाधीन अस्तित्व रखता है और होने या न होने से उसकी स्थिति में कोई भेद नहीं पड़ता। दृष्टिवाद एक रूप में, प्रृकति के स्वतंत्र अस्तित्व से इनकार करता है; दूसरे रूप में, कहता है कि ज्ञात होने से ही इसका रंग रूप बदल जाता है और हमारे लिए संभव नहीं कि बाहरी सत्ता को उसके वास्तविक रूप में देख सकें। पश्चिमी दर्शन में जार्ज बर्कले और कांट दोनों इस धारणा के समर्थक हैं।
किसी पदार्थ का ज्ञान उसके गुणों से होता है, वह गुणों का आश्रय है। जॉन लॉक का कथन है कि प्रधान गुण (विस्तार, आकार, ठोसपन) तो पदार्थों में विद्यमान हैं, परंतु अप्रधान गुण (रूप, रस आदि) ऐसे परिणाम हैं जो पदार्थ अपने आघात से हमारे मन में पैदा करते हैं। बर्कले ने कहा है कि दोनों प्रकार के गुण एक साथ मिलते हैं और जो युक्तियाँ अप्रधान गुणों के मानवी होने के पक्ष में दी जाती हैं, वे प्रधान गुणों के मानवी होने के पक्ष में भी दी जा सकती हैं। ज्ञान का विषय मानसिक अवस्थाओं से परे, उनसे अलग कुछ नहीं है।
कांट ने कहा है कि देश और काल, जिनमें पदार्थों की स्थिति बताई जाती है, बाह्य पदार्थ नहीं, न ऐसे पदार्थों के बीच कोई संबध है; वे तो मन की गुणग्राही शक्ति की आकृतियाँ हैं। सभी इंद्रियप्रदत्त इन दो साँचों में ढलकर मन तक पहुँचते हैं। हम इतना तो जानते हैं कि हमारे बोध किसी पदार्थ पर आश्रित हैं, परंतु हमारा ज्ञान प्रकटनों तक सीमित होता है, सत्ता के स्वरूप का जानना हमारे लिए संभव नहीं।
देय खाता तथा प्राप्य खाता
किसी संस्थान में जमा ऐसा व्यापारिक अग्रिम जिसके मद में जमाकर्ता को न तो कोई माल दिया गया हो और न उसकी कोई व्यापारिक सेवा की गई हो उस संस्थान के लिय देय धन है। यह रकम संस्थान में देय खाते में अंकित की जाती है। स्वामी, साझेदारों, संचालकों तथा कर्मचारियों द्वारा संस्थान को दिया गया ऋण इस खाते में प्रविष्टि नहीं पाता। वह एक अलग देय ऋणखाते में अंकित किया जाता है। देय खाता व्यापारिक अग्रिम का खाता है। वह संस्थान के लिए देय तो है पर वह ऋण नहीं है इसलिए इसकी स्वतंत्र स्थिति है। व्यापार से संबद्ध अग्रिम जमा राशि मात्र का इसमें अंकन होता है। arun singh-lakhimpur-kheri
वह धनराशि जो अग्रिम के रूप में अन्य किसी व्यापारिक संस्थान को दी गई हो और उसके मद में न तो कोई माल आया हो और न अन्य व्यापारिक सेवा ली गई हो संस्थान के प्राप्य खाते में डाली जाती है। जिसके नाम यह राशि प्राप्य खाते में डाली जाती है वह संस्थान अपने यहाँ इस रकम को देय खाते में डालता है। arun singh-lakhimpur-kheri
संस्थान की ये सहायक खाता बहियाँ है। देय खाता बही में संस्थान के सभी देय खाते तथा प्राप्य खाता बही में उसके सभी प्राप्य खाते अंकित रहते हैं। यदि खातों की संख्या अधिक हुई तो एक से अधिक खाता बहियाँ वर्णानुक्रम या भौगोलिक आधार पर सुविधानुसार भी ये बहियाँ रखी जाती है। संस्थान के समान्य खाते में भी देय तथा प्राप्य धन का आलेख रहता है। इन खाता बहियों की अलग व्यवस्था श्रमविभाजन के सहज लाभ के कारण की जाती है क्योंकि इसके द्वारा वित्त विभाग को बाँट कर तथा अलग स्वतंत्र रूप से भी काम करने में सहायता मिलती है। साथ ही श्रम और समय की बचत होती है। हिसाब किताब के मिलान में भी इससे सहायता मिलती है क्योंकि संस्थान के सामान्य खाते से इन बहियों के खाते का संतुलन समय समय पर होता रहता है जिससे भूल चूक की छानबीन भी आसानी से हो जाती है। बड़े व्यापारिक संस्थानों में इन सहायक बहियों का उपयोग व्यापक पैमाने पर किया जाता है। arun singh-lakhimpur-kheri
राव दुर्गा सिसोदिया
राव दुर्गा सिसोदिया का वंश चंद्रावत और जन्मस्थान चित्तौड़ के समीप रामपुर परगना था। राव दुर्गा ने ही रामपुर को अपनी राजधानी बनाया था। जब १५६७ में आसफखाँ ने इसपर चढ़ाई की तो यह रामपुर छोड़कर अकबर की अधीनता में चला आया। सन्‌ १५८१ ई. में मिर्जा हकीम को परास्त करने के लिए सुल्तान मुराद का सहायक बनाकर भेजा गया। १५८३ ई. में यह मिर्जा खाँ के सहायक के रूप में गुजरात का विद्रोह दमन करने के लिए नियुक्त किया गया। इसने वहाँ अपनी वीरता का यथाशक्ति परिचय दिया। दो वर्ष बाद खानेआज़म कोका के साथ दक्षिण के प्रबंध के लिए भेजा गया। १५९१ ई. में राजकुमार सुलतान मुराद के साथ मालवा में अच्छे पद पर इसे नियुक्त किया गया।
सन्‌ १६०० ई. में सम्राट अकबर के आदेशानुसार यह मुजफ्फर हुसेन मिर्जा को पकड़ कर बादशाह के पास लाया। उसी वर्ष यह अबुलफजल के साथ नासिक भेजा गया। सन्‌ १६०८ ई. में उसकी मृत्यु हो गई।
लुओयांग
लुओयांग () चीन के मध्य भाग में स्थित हेनान प्रांत के पश्चिमी हिस्से में स्थित एक विभाग स्तर का शहर है। यह मध्य चीन के मैदान में स्थित है और इसे चीनी सभ्यता के जन्मस्थानों में से एक माना जाता है। हेनान राज्य की राजधानी झेंगझोऊ () इस से पूर्व में स्थित है।
लुओयांग लुओ नदी की उत्तरी तरफ़ स्थित है, जिस से इसका नाम पड़ा है ('यांग' का अर्थ चीनी भाषा में 'उत्तर' होता है)। इतिहास में लुओयांग के अन्य नाम भी रहे हैं, जसी की लुओयी (), लुओझोऊ ()। तंग राजवंश के ज़माने में इसे 'दोंगदु' () कहा जाता था, जिसका अर्थ 'पूर्वी राजधानी' है, जबकि सोंग राजवंश के दौरान इसे 'शिजिंग' () यानि 'पश्चिमी राजधानी' कहा जाता था। इसके कभी-कभी 'जिन्गलुओ' () यानि 'चीन की राजधानी' भी बुलाया गया है।
साओ वेई राज्य (प्राचीन चीन)
साओ वेई राज्य (), जिसे कभी-कभी सिर्फ़ 'वेई राज्य' भी कहा जाता है, प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२० ईसवी से २६५ ईसवी तक चला। इसकी स्थापना २२० ईसवी में साओ पी () ने की थी जिसनें अपने पिता साओ साओ की बनाई ज़मीनदारी रियासत का विस्तार करके इस राज्य को बनाया। वैसे तो साओ साओ की रियासत को सन् २१३ ईसवी में सिर्फ़ 'वेई' नाम दिया गया था, लेकिन इतिहासकार इसे चीनी इतिहास में आये बहुत से अन्य वेई नामक राज्यों से अलग बताने के लिए इसमें 'साओ' का पारिवारिक नाम जोड़कर इसे अक्सर 'साओ वेई' कहते हैं। ध्यान दीजिये कि यह राज्य झगड़ते राज्यों के काल वाले वेई राज्य और बाद में आने वाले उत्तरी वेई राज्य से भिन्न था।
२२० ईसवी में साओ पी ने पूर्वी हान राजवंश के अंतिम सम्राट को सिंहासन से हटा दिया। उसने एक नए 'वेई' वंश को शुरू किया लेकिन उसपर 'सीमा' नामक परिवार ने २४९ ईसवी में क़ब्ज़ा कर लिया। २६५ में यह परिवार भी सत्ता से निकाला गया और साओ वेई राज्य जिन राजवंश का हिस्सा बन गया। एक समय पर हान चीनी जाती के दो-तिहाई लोग साओ वेई राज्य की सरहदों के अन्दर बसते थे। इसकी राजधानी लुओयांग शहर था।
केरोलाईन वोज़्निएकी
केरोलाईन वोज़्निएकी डेनमार्क से एक पेशेवर टेनिस खिलाड़ी है। वह ओडेंस, डेनमार्क में 11 जुलाई 1990 को पैदा हुई थी, लेकिन अब वह मोंटे कार्लो, मोनाको में रहती है।
केरोलाईन ने अप्ने कैरियर में २२ एकल और २ युगल टाइटल जीतें हैं। कैरोलिन 11 अक्टूबर 2010 के बाद से नंबर 1 रैंक टेनिस खिलाड़ी है।
रजनीकान्त शर्मा
क्रिएटिव डिजाइनर, वेब डेवलपर, एथिकल हैकर, एसईओ विश्लेषक, इंटरनेट शोधक, छात्र और शिक्षक, दोस्त, कला, संस्कृति, इंजीनियरिंग, फोटोग्राफी, प्रकृति एवम संग्रह पसंद है|
साओ पी
साओ पी (; जन्म: १८७ ईसवी, देहांत: २९ जून २२६ ई), जिसका औपचारिक नाम वेई के सम्राट वेन था, प्राचीन चीन के तीन राजशाहियों के काल में साओ वेई राज्य का सम्राट था। वह हान राजवंश काल के साओ साओ नामक ज़मींदार का दूसरा बेटा था। वह अपने सारे भाईयों में सबसे चालाक माना जाता था और पढ़ाई और युद्धों में व्यस्त रहने कि बजाए हान साम्राज्य के दरबारी मामलों में शामिल रहता था। २२० ईसवी में उसने उस समय के हान शासक, सम्राट शियान, को सिंहासन से उतरने पर मजबूर कर दिया और अपने आप को साओ वेई राज्य का सम्राट घोषित कर दिया। उसके पिता शु हान और वू राज्यों के ख़िलाफ़ युद्धों में लगे हुए थे, जिन्हें साओ पी ने जारी तो रखा लेकिन जिनमें उसे सफलता नहीं मिली। उसने अपने राज्य को संगठित किया और सरकारी सेवकों की नियुक्ति में सुधार किये जिस से अच्छी क्षमता वाले लोग सेवा में लगे और राज्य का भला हुआ।
वू चीनी भाषाएँ
वू चीनी () चीन के झेजिआंग प्रान्त, दक्षिणी जिआंगसु प्रान्त और शन्घाई शहर में बोलीं जाने वाली चीनी भाषा की उपभाषाओं का एक गुट है। इन भाषाओँ में प्राचीन चीनी भाषा की कुछ ऐसी चीज़ें अभी भी प्रयोग की जाती हैं जो आधुनिक चीनी की अन्य भाषाओँ में लुप्त हो चुकी हैं। अन्य चीनी भाषाएँ बोलने वालों को वू भाषा मुलायम और बहती हुई प्रतीत होती है। चीनी में एक 'वूनोंगरुआनयु' () शब्द इस्तेमाल किया जाता है, जिसका मतलब है 'वू की नाज़ुक बोली'। चीन में लगभग ८ करोड़ लोग वू भाषाएँ बोलते हैं।
जियांगनान
जियांगनान या जिआंग नान () चीन का एक भौगोलिक क्षेत्र है जो यांग्त्से नदी के अंतिम भाग में नदी से दक्षिण में पड़ता है। इसमें यांग्त्से नदी की डेल्टा का दक्षिणी हिस्सा भी आता है। इस इलाक़े में अधिकतर लोग वू चीनी भाषाएँ बोलते हैं। हालांकि जियांगनान का इलाक़ा चीनी के कुल क्षेत्रफल का ५% ही है, पिछले १००० वर्षों से यह आर्थिक जीवन में चीन के सबसे विकसित क्षेत्रों में से एक रहा है। पिछले १५ वर्षों में यहाँ मोटर गाड़ियों, इलेक्ट्रोनिक और कपड़े बनाने के कारख़ाने बड़े पैमाने पर खड़े हुए हैं और दुनिया भर में निर्यात किया गया बहुत सा चीनी माल इसी क्षेत्र में बना होता है। भौगोलिक रूप से यह नदी-झरनों का इलाक़ा है और समुद्र के क़रीब है। यहाँ बहुत सी झीलें और दलदली क्षेत्र हैं। यहाँ की हवा नम रहती है और सर्दियों में बारिश का मौसम होता है।
चीनी भाषा में यांग्त्से नदी का नाम 'चांग जियांग' है और 'नान' शब्द का अर्थ 'दक्षिण' है। इसलिए 'यांग्त्से से दक्षिण' को 'जियांग नान' बुलाया जाता है।
नानजिंग
नानजिंग () चीन के जियांगसु राज्य की राजधानी है जिसका चीन के इतिहास और संस्कृति में एक बहुत महत्वपूर्ण किरदार रहा है। यह अतीत में कभी-कभी चीन की राष्ट्रीय राजधानी रही है और 'नानजिंग' शब्द का मतलब भी चीनी भाषा में 'दक्षिणी राजधानी' ही है। यह यांग्त्से नदी के अंतिम भाग में उस नदी की डेल्टा में स्थित है। सन् २००६ की जनगणना में नानजिंग की आबादी ५० लाख से अधिक थी और शन्घाई के बाद यह पूर्वी चीन सागर क्षेत्र का दूसरा सब से बड़ा आर्थिक केंद्र है।
एझोऊ
एझोऊ () चीन के हूबेई प्रान्त में स्थित एक विभाग-स्तर का शहर है। यह यांग्त्से नदी के दक्षिणी किनारे पर वूहान शहर से पूर्व में स्थित है। सन् २०१० की जनगणना में यहाँ १०,४८,६७२ लोग रहते थे जिनमें से ६,०३,४१२ शहरी इलाक़ों में और बाक़ी ग्रामीण क्षेत्रों में रहते थे। एझोऊ एक ऐतिहासिक शहर है और इसका नाम हान राजवंश के काल में रखा गया। यह प्राचीन झोऊ राजवंश के अधीन एक 'ए' नामक राज्य हुआ करता था इसलिए इसका नाम 'ए' और 'झोऊ' जोड़कर 'एझोऊ' पड़ा। तीन राजशाहियों के दौर में सुन चुआन ने इसे वू राज्य की राजधानी भी बनाया। चीन में बौद्ध धर्म की 'पवित्र भूमि शाखा' () के लिए भी यह एक महत्वपूर्ण स्थान था।
नारायणपेट
नारायणपेट (तेलुगु:నారాయణపేట) महबूबनगर जिले का एक शहर है।
कोल्लापुर
कोल्लापुर (Kollapur) भारत के तेलंगाना राज्य के नगरकरनूल ज़िले में स्थित एक गाँव है। यह इसी नाम के मंडल का मुख्यालय भी है।
2011 की भारत जनगणना के अनुसार कोल्लापुर ग्राम की जनसंख्या 4,732 और कोल्लापुर मंडल की जनसंख्या 67,687 थी।
सायरस मिस्त्री
सायरस पलोनजी मिस्त्री को टाटा समूह का नया चेयरमैन घोषित किया गया है, जो रतन टाटा की जगह लेगें। रतन टाटा 75 वर्ष की आयु में दिसम्बर 2012 में चेयरमैन पद से सेवानिवृत होंगे। सायरस मिस्त्री दिसम्बर 2012 में चेयरमैन पद को सँभालेंगे।
स्पिरिडिन लुई
स्पिरिडिन लुई () (जन्म: जनवरी 12, 1873 - मार्च 26, 1940) ग्रीक जल-वाहक थे, जिन्होंने 1896 ग्रीष्मकालीन ओलम्पिक खेलों में आधुनिक ओलम्पिक मैराथन जीती थी और उसके पश्चात ग्रीक के राष्ट्रीय नायक बन गए थे। लुई का जन्म एक गरीब किसान परिवार में मारुषि नगर में हुआ था, जो अब एथेंस के उत्तर में एक उपनगर है। लुई के पिता एथेंस में खनिज जल बेचते थे, जब केन्द्रीय जल आपूर्ति प्रणाली का अभाव था और लुई अपने पिता की पानी के परिवहन में मदद करते थे।
श्वेडागोन पगोडा
श्वेडागोन पगोडा () बर्मा की राजधानी यांगोन में स्थित एक ९९ मीटर ऊँचा सोने से ढका हुआ पगोडा और स्तूप है। यह कन्डोजी झील () से पश्चिम में सिन्गुटरा पहाड़ी () पर स्थित है और पूरे यांगोन शहर से ऊँचाई पर है। यह बर्मा का सब से महत्वपूर्ण और शुभ पगोडा माना जाता है और इसमें पिछले पाँच बुद्धों की कुछ यादगारें हैं: काकूसंध की छड़ी, कोणगमन की पानी की छन्नी, कश्यप के वस्त्र का एक अंश और गौतम बुद्ध के बालों के आठ रेशे।
बुद्धत्व
बौद्ध धर्म में बुद्धत्व किसी जीव की उस स्थिति को कहा जाता है जिसमें वह पूरा ज्ञान और बोध पाकर सम्यमसंबुद्ध (जिसे संस्कृत में 'सम्यक्सम्बोधि' की अवस्था कहते हैं) निर्वाण की ओर निकल चुका हो।
पालि भाषा में 'बुद्धत्व' के लिए 'बुद्धत्त' और 'बुद्धभाव' शब्द भी प्रयोग हुए हैं। अंग्रेज़ी में इसे 'बुद्धाहुड' (Buddhahood कहते हैं, जिसे अधिकतर अमेरिकी-ब्रिटिश लोग 'बूडाहुड' उच्चारित करते हैं)।अश्वघोष ने बुद्धचरित में बुद्ध के नामों की एक बहुत बड़ी सूची दी है-
बुद्ध, धर्मराज, नायक, विनायक, जिन, अवलोकितेश्वर आदि
अमिताभ बुद्ध
बौद्ध धर्म के महायान संप्रदाय के अनुसार अमिताभ बुद्ध वर्तमान जगत् के अभिभावक तथा अधीश्वर बुद्ध का नाम है। 'अमिताभ' मुख्य बुद्ध हैं जिनकी महायान की जापान और चीन में प्रचलित 'पवित्र भूमि' शाखा में मान्यता प्राप्त है। इन्हें तिब्बत में प्रचलित वज्रयान शाखा में भी माना जाता है। धार्मिक ग्रंथों के अनुसार अमिताभ बुद्ध अपने अनगिनत पिछले जन्मों में 'धर्मकार' नामक बोधिसत्व थे जिन्होनें इतने अच्छे काम किये की इनके पुण्यों की पूँजी असीम है। 'अमिताभ' शब्द 'अमित' और 'आभ/आभा' को जोड़कर बना है और इसका अर्थ है 'अनंत प्रकाश'।
इस संप्रदाय का यह मंतव्य है कि स्वयंभू आदिबुद्ध की ध्यानशक्ति की पाँच क्रियाओं के द्वारा पाँच ध्यानी बुद्धों की उत्पति होती है। उन्हीं में अन्यतम ध्यानी बुद्ध अमिताभ हैं। अन्य ध्यानी बुद्धों के नाम हैं- बेरोचन, अक्षोभ्य, रत्नसंभव तथा अमोघसिद्धि। आदिबुद्ध के समान इनके भी मंदिर नेपाल में उपलब्ध हैं। बौद्धों के अनुसार तीन जगत् तो नष्ट हो चुके हैं और आजकल चतुर्थ जगत् चल रहा है। अमिताभ ही इस वर्तमान जगत् के विशिष्ट बुद्ध हैं जो इसके अधिपति (नाथ) तथा विजेता (जित) माने गए हैं।
'अमिताभ' का शाब्दिक अर्थ है 'अनन्त प्रकाश से संपन्न देव' ("अमिता: आभा: यस्य असौ")। उनके द्वारा अधिष्ठित स्वर्गलोक पश्चिम में माना जाता है जिसे 'सुखावती' (विष्णुपुराण में 'सुखा') के नाम से पुकारते हैं। उस स्वर्ग में सुख की अनन्त सत्ता विद्यमान है। उस लोक (सुखावती लोकधातु) के जीव हिन्दू देवों के समान सौंदर्य तथा सौख्यपूर्ण होते हैं। वहाँ प्रधानतया बोधिसत्वों का ही निवास है, तथापि कतिपय अर्हतों की भी सत्ता वहाँ मानी जाती है। वहाँ के जीव अमिताभ के सामने कमल से उत्पन्न होते हैं। वे भगवान् बुद्ध के प्रभाभासुर शरीर का स्वत: अपने नेत्रों से दर्शन करते हैं। सुखावती अनश्वर लोक नहीं है, क्योंकि वहाँ के निवासी जीव अग्रिम जन्म में बुद्धरूप से उत्पन्न होते हैं। इस प्रकार अमिताभ का स्वर्ग केवल भोगभूमि ही नहीं है, प्रत्युत वह एक आनन्ददायक शिक्षणकेन्द्र है जहाँ जीव अपने पापों का प्रायश्चित कर अपने आपको सद्गुणसम्पन्न बनाता है।
जापान में अमिताभ जापानी नाम 'अमिदो' से विख्यात हैं। पूर्वोक्त स्वर्ग का वर्णनपरक संस्कृत ग्रंथ 'सुखावती व्यूह' नाम से प्रसिद्ध है जिसके दो संस्करण आजकल मिलते हैं। बृहत् संस्करण के चीनी भाषा में बारह अनुवाद मिलते हैं जिनमें सबसे प्राचीन अनुवाद १४७-१८६ ई. के बीच किया गया था। लघु संस्करण का अनुवाद कुमारजीव ने चीनी भाषा में पाँचवी शताब्दी में किया था और ह्वेनत्सांग ने सप्तम शताब्दी में। इससे इस ग्रंथ की प्रख्याति का पूर्ण परिचय मिलता है।
पीला सागर
पीत सागर या पीला सागर () पूर्वी चीन सागर के उत्तरी भाग का नाम है, जो स्वयं प्रशांत महासागर का एक हिस्सा है। यह चीन की मुख्यभूमि (मेनलैंड) और कोरिया के बीच स्थित है। यहाँ पर पास के गोबी मरुस्थल से रेत उड़ाती आंधियाँ आकर पीला रेगिस्तानी रेत समुद्र की सतह पर गिरा देती हैं जिस से सागर पीले रंग का लगता है। इसी से इस सागर का नाम पड़ा है। पीले सागर की सबसे अंदरूनी खाड़ी को बोहाई सागर कहते हैं। चीन की प्रसिद्ध पीली नदी (उर्फ़ ह्वांग नदी उर्फ़ ह्वांग हो) बहकर इस सागर में मिलती है और उस में मिश्रित रेत इसे और भी पीला रंग देती है।
बोहाई सागर को हटाकर, पीले सागर का कुल क्षेत्रफल क़रीब ३,८०,००० वर्ग किमी है। इसकी औसत गहराई सिर्फ़ ४४ मीटर और इसकी सबसे अधिक गहराई सिर्फ़ १५२ मीटर पहुँचती है। इसकी गहराई उत्तर से दक्षिण दिशा में जाते हुए बढ़ती है। वैसे तो इसमें गरम पानी वाला कुरोशियो प्रवाह चलता है लेकिन सर्दियों में पानी का तापमान जमने के क़रीब आ जाता है। जगह-जगह पर बर्फ़ की सिल्लियाँ बनने से नावी यातायात में कठिनाई होती है।
इस सागर में दक्षिण कोरिया के जिन्दो द्वीप () और मोदो द्वीप () नामक दो टापू हैं जहाँ वर्ष में दो दफ़ा (मई और जून के महीनो में) ज्वारभाटा (टाइड) बहाव कुछ ऐसा विचित्र होता है कि सागर हट जाता है और इन द्वीपों के बीच एक २.९ किलोमीटर लम्बा और १० से ४० मीटर चौड़ा रास्ता खुल जाता है। यह क़रीब एक घंटे खुला रहता है, फिर पानी में डूब जाता है और द्वीप अलग हो जाते हैं।
बोहाई सागर
बोहाई सागर या बोहाई खाड़ी () उत्तरी और उत्तरपूर्वी चीन से लगा हुआ एक सागर है जो पीले सागर की सबसे अंदरूनी खाड़ी है। पीले सागर के साथ-साथ बोहाई सागर भी प्रशांत महासागर का एक हिस्सा है। बोहाई सागर का कुल क्षेत्रफल क़रीब ७८,००० वर्ग किमी है। चीन की राजधानी बीजिंग के बहुत पास होने की वजह से यह समुद्री यातायात के नज़रिए से दुनिया के सब से व्यस्त समुद्री क्षेत्रों में से एक है।
बीसवी सदी से पहले बोहाई सागर को अक्सर 'चिहली की खाड़ी' () या 'पेचिहली की खाड़ी' () कहा जाता था।
फ़रवरी २०११ में चीन की सरकार ने ऐलान किया की लियाओदोंग प्रायद्वीप और शानदोंग प्रायद्वीप को जोड़ने के लिए वे समुद्र के फ़र्श के नीचे से एक १०६ किलोमीटर लम्बी सुरंग निकालेंगे जो इतनी चौड़ी होगी की उसमें रेल और सड़क दोनों प्रकार के यातायात चलेंगे।